Én ur bléguein a galon vad de volanté santel en Eutru-Doué, én ur guemér, èl ag é zorn, ol er péh e zigouéh ér bed-men guet-nemb a zroug, én ur hobér aveid Doué ol er péh e hramb bamdé, ha doh én adorein é peb-tra, nen dès chet léh de vanquein a avance béan, é bèrr amzér, én hent a bep-sort vertuyeu. Raccé, ur hommancemant quer caèr èl en devoé bet Germénen, ag er pen quetan rah ag hé buhé, e oé bet aveit hi  avel er hetan pas ag er santeleah ihuél e ziscoas deuéhatoh dirac deulegad en ol dud. Coutant ma oé dalhmad a ol er péh e houlenné Doué guet-hi, hi e laquas perpet rah hé sourci aveit donnèt de vout parfæt ér stad é péhani en en devoé é zorn adorabl hi laqueit, én ur bourfitein ag en ol moyanteu a salvediguerh e hellé cavouet én hou. Er guetan vertu-men, mé venn larèt er plèg dalhabl-men ag hé volanté de hanni…